घर में घुसा ट्रक, चहारदीवारी टूटी, बोलेरो बाइक क्षतिग्रस्त
लातेहार | धर्मपुरमोहल्ला निवासी विजय पांडेय के घर में सोमवार की देर रात एक धान से लदा ट्रक अनियंत्रित होकर घुस गया और पलट गया। ऐसा होने से उनके घर की चहारदीवारी टूट गई। इसी क्रम में उन्हीं के घर में किराए पर रह रहे ग्रामीण विकास विशेष प्रमंडल के कार्यपालक अभियंता गगनदेव बैठा की बोलेरो (जेएच11ए-0320) और बैंक ऑफ बड़ौदा के कर्मी की बाइक पूरी तरह क्षतिग्रस्त हो गई। दुर्घटना की सूचना मिलने के बाद पहुंची सदर थाना पुलिस ने चालक मुकेश सिंह को हिरासत में ले लिया है।
बताया जाता है कि ट्रक (जेएच11ए-1200) पलामू जिला के सतबरवा निवासी वनौधी यादव का है। उस पर मनिका निवासी जिम्मी और रंजीत साहू का धान लदा था। ट्रक रांची जा रहा था। इस दुर्घटना में घर के पास ही लगा एक सरकारी चापाकल भी क्षतिग्रस्त हो गया है। प्रत्यक्षदर्शियों के मुताबिक चालक नशे में धुत था। मामले की प्राथमिकी सदर थाना में दर्ज कर ली गई है।
bho_Deva hin_Deva hin_Deva